69. ΝΟΜΟΣ υπ’ αριθ. 1960 της 2/5 Αυγ. 1991 (ΦΕΚ Α΄123). Διατάξεις για τις χρηματιστηριακές συναλλαγές και τη διαχείριση προγραμμάτων της Ε.Ο.Κ. Άρθρ.1.-Όποιος καταρτίζει πλαστές κινητές αξίες (μετοχές, ομολογίες, ομόλογα, εν γένει χρηματιστηριακά πράγματα, τίτλους μεριδίων αμοιβαίων κεφαλαίων, πιστοποιητικά καταθέσεων του άρθρ. 9 του Α.Ν 148/1967, όπως ισχύει και έντοκα γραμμάτια του Δημοσίου) ή νοθεύει το περιεχόμενο αυτών ή εν γνώσει τις χρησιμοποιεί με σκοπό να προσπορίσει στον εαυτό του ή σε άλλους περιουσιακό όφελος ή να παραπλανήσει άλλους σχετικά με γεγονότα, που μπορεί να έχουν έννομες συνέπειες, τιμωρείται με κάθειρξη και με χρηματική ποινή από δέκα εκατομμύρια μέχρι ένα δισεκατομμύριο δραχμές. Για την εκδίκαση των κακουργημάτων που προβλέπονται στο άνω άρθρο βλ.παρ.2 άρθρ.57 Νόμ.3160/24-30 Ιουν.2003 (ΦΕΚ Α΄165), τόμ.9 σελ.136,285. Άρθρ.2.-1.Οι ανώνυμες μετοχές των εισαγόμενων στο Χρηματιστήριο Αξιών Αθηνών εταιρειών εκτυπώνονται σε ειδικό χαρτί ασφαλείας και φέρουν ειδικά σημεία ασφαλείας. 2.Εντός έτους από τη δημοσίευση του παρόντος οι εταιρείες, των οποίων ανώνυμες μετοχές είναι εισηγμένες στο Χρηματιστήριο και δεν πληρούν τις ως άνω προϋποθέσεις, υποχρεούνται να προβούν στην κατά τα ανωτέρω ανατύπωση αυτών. Σε περίπτωση πραβάσεως της διατάξεως αυτής οι νόμιμοι εκπρόσωποι των εταιρειών τιμωρούνται σύμφωνα με το άρθρ. 458 του Ποινικού Κώδικα. Άρθρ.3.-(Αντικαθίσταται η παρ. 12 άρθρ. 33 Νόμ. 1806/1988, ανωτ. αριθ. 51). Άρθρ.4.-1.Με π.δ/τα, που εκδίδονται με πρόταση του Υπουργού Εθνικής Οικονομίας, (σύμφωνα με τις διατάξεις των Κανονισμών Ε.Ο.Κ. 2052/1988 και 2088/1985), «προσδιορίζονται οι κατηγορίες ενεργειών και δαπανών, ««ο τρόπος ορισμού των διαχειριστών των δαπανών, οι διαδικασίες προκήρυξης»» οι διαδικασίες ανάθεσης και πληρωμής, τα αναγκαία δικαιολογητικά και κάθε λεπτομέρεια σχετική με την εκτέλεση ενεργειών τεχνικής βοήθειας-στήριξης και διαχείρισης των αντίστοιχων πόρων από τις αρμόδιες υπηρεσίες για τις ενέργειες τεχνικής βοήθειας-στήριξης ή/ και να» ρυθμίζονται θέματα σχετικά με την ανάθεση σε ενδιάμεσους φορείς, συμπεριλαμβανομένων των ιδιωτικών έργων εφαρμογής μέτρων ή προγραμμάτων τεχνικής βοήθειας και κατάρτισης, που χρηματοδοτούνται, εν μέρει ή συνολικά, από  Σελ. 282,38(δ) Τεύχος 1441 Σελ. 76 την Ευρωπαϊκή Οικονομική Κοινότητα και τη διαχείριση των αντίστοιχων πόρων, κατά παρέκκλιση των διατάξεων του δημοσίου λογιστικού, των κρατικών προμηθειών, των δημόσιων επενδύσεων, της ανάθεσης μελετών και κάθε άλλης σχετικής γενικής ή ειδικής διάταξης «με την επιφύλαξη των διατάξεων του κοινοτικού δικαίου».««Στα διατάγματα αυτά είναι δυνατόν να ορίζεται ότι οι προϋποθέσεις συμμετοχής, τα κριτήρια επιλογής και ο τρόπος εφαρμογής τους ρυθμίζονται στην προκήρυξη όπου αυτή απαιτείται»». Το μέσα σε ««»» εδάφιο προστέθηκε με την παρ.9 άρθρ.37 Νόμ.2937/26-26 Ιουλ.2001 (ΦΕΚ Α΄169), ανωτ.σελ.58,307. Μέχρι την έναρξη ισχύος της παρούσας ρύθμισης δεν θίγονται οι υφιστάμενες συμβάσεις τεχνικής βοήθειας ή κατάρτισης. Οι μέσα σε () λέξεις απαλείφθηκαν, και οι μέσα σε «» λέξεις προστέθηκαν με την παρ.2 άρθρ.12 Νόμ.1860/13-14 Νοεμ.2000 (ΦΕΚ Α΄251), τόμ.13 σελ.851. Οι μέσα σε ««»» λέξεις προστέθηκαν με την παρ.8 άρθρ.37 Νόμ.2937/26-26 Ιουλ.2001 (ΦΕΚ Α΄169), ανωτ.σελ.58,307. 2.Η προηγούμενη παράγραφος δύναται να εφαρμοσθεί και για τα προγράμματα ή τμήματα προγραμμάτων, τα οποία χρηματοδοτούνται από την Ε.Ο.Κ., εν μέρει ή εν όλω, και αναφέρονται μόνο στον ιδιωτικό τομέα. 3.Τα ειδικά θέματα, που αναφέρονται στις προϋποθέσεις και τους όρους χορήγησης προκαταβολών, στα όργανα και τη διαδικασία ελέγχου της προόδου των έργων και της διαχείρισης των καταβαλλόμενων ποσών, καθώς και σε κάθε άλλη συναφή λεπτομέρεια, ρυθμίζονται με κοινές αποφάσεις των Υπουργών Εθνικής Οικονομίας και Οικονομικών. Οι διατάξεις του άνω άρθρου διατηρήθηκαν σε ισχύ με την παρ.13 άρθρου όγδοου Νόμ.2372/22-28 Φεβρ.1996 (ΦΕΚ Α΄29), τόμ.13 σελ.86,4161. Άρθρ.5.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 12.Π.α.69 Χρηματιστήρια Αξιών 